থাম্ব|ইউরোপের মানচিত্রে লৌহ পর্দাকে কালো রঙের রেখা দ্বারা দেখানো হয়েছে।  কালো বিন্দুটি পশ্চিম বার্লিনের চারপাশে বার্লিন প্রাচীরের প্রতিনিধিত্ব করে। সোভিয়েত-আলবেনীয় বিভক্তির কারণে আলবেনিয়া ১৯৬১ সালে ওয়ারশ' চুক্তির প্রতি সমর্থন স্থগিত করে এবং ১৯৬৮ সালে সেটি থেকে নিজেকে আনুষ্ঠানিকভাবে প্রত্যাহার করে নেয়।১৯৪৮ সালে টিটো-স্তালিন বিভেদের আগ পর্যন্ত যুগোস্লাভিয়া দুই বছর পূর্ব রাষ্ট্রজোটের অংশ হিসেবে বিবেচিত হয়েছিল, কিন্তু তার পরবর্তী সময়ে এটি স্বাধীন ছিল। এটি ধীরে ধীরে পশ্চিমে সীমান্ত খুলে দেয় এবং পূর্ব দিকের সীমান্তে পাহারা বসায়। ১৯৪৫-১৯৫৫ সালে অস্ট্রিয়ায় মিত্রশক্তির অবস্থানের সময় অস্ট্রিয়ার উত্তর-পূর্ব অংশ সোভিয়েত ইউনিয়নের দখলে ছিল। অস্ট্রিয়া কখনই ওয়ারশ' চুক্তির অংশীদার পক্ষ ছিল না। স্নায়ুযুদ্ধের সময় লৌহ পর্দা ছিল একটি রাজনৈতিক রূপক, যা ১৯৪৫ সালে দ্বিতীয় বিশ্বযুদ্ধের সমাপ্তি থেকে শুরু হয়ে ১৯৯১ সালে স্নায়ুযুদ্ধের সমাপ্তি পর্যন্ত ইউরোপ মহাদেশকে দুইটি পৃথক অঞ্চলে বিভক্তকারী রাজনৈতিক ও ভৌত সীমানাটিকে বর্ণনা করতে ব্যবহৃত হত। এই পরিভাষাটি সোভিয়েত ইউনিয়ন কর্তৃক পশ্চিমা রাষ্ট্রজোট, তাদের মিত্র এবং নিরপেক্ষ রাষ্ট্রগুলির সাথে উন্মুক্ত যোগাযোগ থেকে নিজেকে এবং তার অনুগামী রাষ্ট্রগুলিকে অবরুদ্ধ করার প্রচেষ্টার একটি প্রতীকী উপস্থাপন। লৌহ পর্দার পূর্ব দিকে ছিল সেই দেশগুলি, যারা সোভিয়েত ইউনিয়নের সাথে সংযুক্ত ছিল বা তার দ্বারা প্রভাবিত ছিল, অন্যদিকে পর্দার পশ্চিম দিকে ছিল সেই দেশগুলি, যারা ন্যাটো সামরিক জোটের সদস্য ছিল, অথবা মার্কিন যুক্তরাষ্ট্রের সাথে সংযুক্ত ছিল বা মার্কিন যুক্তরাষ্ট্রের প্রভাবাধীন ছিল; অথবা নামমাত্র নিরপেক্ষ ছিল । লৌহ পর্দার দুই পার্শ্বে পৃথক আন্তর্জাতিক অর্থনৈতিক ও সামরিক জোট গড়ে তোলা হয়েছিল। পরবর্তীতে এটি ক্ষুরধার তার, বেড়া, দেয়াল, মাইনক্ষেত্র এবং প্রহরা-বুরুজের মতো ভৌত প্রতিবন্ধকতাগুলিকেও প্রতিনিধিত্বকারী একটি পারিভাষিক শব্দ হয়ে ওঠে, যা রূপক লৌহ পর্দার কিছু অংশ বরাবর নির্মিত হয়েছিল। এই ভৌত প্রতিবন্ধকতাগুলির মধ্যে বার্লিন প্রাচীর ছিল সবচেয়ে গুরুত্বপূর্ণ।  লৌহ পর্দার পূর্বে অবস্থিত দেশগুলি ছিল পোল্যান্ড, পূর্ব জার্মানি, চেকোস্লোভাকিয়া, হাঙ্গেরি, রোমানিয়া, বুলগেরিয়া, আলবেনিয়া,  এবং সোভিয়েত ইউনিয়ন; তবে, পূর্ব জার্মানি, চেকোস্লোভাকিয়া এবং সোভিয়েত ইউনিয়নের অস্তিত্ব এখন আর নেই। সোভিয়েত ইউনিয়ন গঠনকারী দেশগুলি হল রুশ সোভিয়েত যুক্তরাষ্ট্রীয় সমাজতন্ত্র, বেলারুশীয়  এসএসআর, লাটভিয়ান এসএসআর, ইউক্রেনীয় এসএসআর, এস্তোনিয়ান এসএসআর, মোল্দাভিয়ান এসএসআর, আর্মেনিয়ান এসএসআর, আজারবাইজান এসএসআর, জর্জিয়ান এসএসআর, উজবেক সোভিয়েত সমাজতান্ত্রিক প্রজাতন্ত্র, কিরগিজ এসএসআর, তাজিক এসএসআর, লিথুয়ানিয়ান এসএসআর, তুর্কমেন এসএসআর এবং কাজাখ এসএসআর । পোল্যান্ডে শান্তিপূর্ণ বিরোধিতার মাধ্যমে লৌহ পর্দা ভেঙে ফেলার ঘটনাগুলি শুরু হয়, এবং হাঙ্গেরি, পূর্ব জার্মানি, বুলগেরিয়া ও চেকোস্লোভাকিয়াতে ছড়িয়ে পড়ে। রোমানিয়া ইউরোপের একমাত্র সমাজতান্ত্রিক রাষ্ট্র হিসেবে সহিংসতার মাধ্যমে তার সরকারকে উৎখাত করে।  কঠোর পৃথকীকরণের রূপক হিসেবে "লৌহপর্দা" পরিভাষাটির ব্যবহার অন্তত ঊনবিংশ শতাব্দীর গোড়ার দিক থেকেই প্রচলিত। এটি আদিতে নাট্যমঞ্চের অগ্নিরোধী পর্দাকে নির্দেশ করতে ব্যবহৃত হয়েছিল। লেখক আলেকজান্ডার ক্যাম্পবেল তার ১৯৪৫ সালের গ্রন্থ "ইটস ইওর এম্পায়ার" -এ রূপকার্থে এই শব্দটি ব্যবহার করেছেন, যেখানে তিনি "১৯৪২ সালের জাপানি বিজয়ের পর থেকে নীরবতা এবং বিবাচনের একটি লৌহ পর্দা"-র বর্ণনা দেন। দ্বিতীয় বিশ্বযুদ্ধের সমাপ্তির পরপরই ১৯৪৬ সালের ৫ই মার্চ তারিখে মিজুরির ফুলটন শহরে ব্রিটিশ প্রধানমন্ত্রী উইনস্টন চার্চিল তাঁর ভাষণে এই শব্দবন্ধটি ব্যবহার করেন। এর পরপর স্নায়ুযুদ্ধের প্রতীক হিসেবে পরিভাষাটির জনপ্রিয়তা বৃদ্ধি পায়।  শীতল যুদ্ধের সময় ভৌত সীমান্তের চারপাশে মানুষের কার্যকলাপ হ্রাস পাওয়ার কারণে ঐ স্থানগুলিতে প্রাকৃতিকভাবে একটি জীব-আবাসস্থল গঠিত হয়। বর্তমানে ইউরোপীয় সবুজ বেষ্টনী এরই উত্তরাধিকার বহন করছে।   আরও দেখুন   বাঁশের পর্দা  সর্ব-ইউরোপীয় বনভোজন  ১৯৪৮-এর দানিউব নদী সম্মেলন  ইভি১৩ লৌহ পর্দা পথ, একটি দীর্ঘ-দূরত্বের সাইকেল পথ যা ইউরোপীয় সবুজ বেষ্টনীর ভেতরে অবস্থিত   হাঙ্গেরির সীমানত বেড়া অপসারণ  পূর্ব রাষ্ট্রজোটে টেলিফোনে আড়ি-পাতা  পশ্চিমা বিশ্বাসঘাতকতা  প্রভাব বলয়   আরও পড়ুন      টীকা    তথ্যসূত্র    গ্রন্থপঞ্জি                             .           বহিঃসংযোগ    Freedom Without Walls: German Missions in the United StatesLooking Back at the Fall of the Berlin Wall – official homepage in English  Information about the Iron Curtain with a detailed map and how to make it by bike  "Peep under the Iron Curtain", a cartoon first published on 6 March 1946 in the Daily Mail  Field research along the northern sections of the former German-German border, with detailed maps, diagrams, and photos  The Lost Border: Photographs of the Iron Curtain  S-175 "Gardina (The Curtain)"Main type of electronic security barrier on the Soviet borders   Remnants of the Iron Curtain along the Greek-Bulgarian border, the Iron Curtain's Southernmost part  Iron Curtain at the Encyclopædia Britannica  The Berlin Wall: A Secret History at History Today  Historic film footage of Winston Churchill's "Iron Curtain" speech (from "Sinews of Peace" address) at Westminster College, 1946  Die Narbe DeutschlandA 16-hour-long experimental single shot documentary showing the former Iron Curtain running through Germany in its entirety from above, 2008–2014 [303] "On This Day: Berlin Wall falls"; [304] "Untangling 5 myths about the Berlin Wall". Chicago Tribune. 31 October 2014. Retrieved 1 November 2014; [305] "In Photos: 25 years ago today the Berlin Wall Fell". TheJournal.i.e. 9 November 2014.  বিষয়শ্রেণী:১৯৯১-এ বিলুপ্ত বিষয়শ্রেণী:সোভিয়েত ইউনিয়নের বৈদেশিক সম্পর্ক বিষয়শ্রেণী:রাজনৈতিক রূপক বিষয়শ্রেণী:জোসেফ স্তালিন বিষয়শ্রেণী:দ্বিতীয় বিশ্বযুদ্ধের পরবর্তী পরিস্থিতি বিষয়শ্রেণী:শ্রবণযোগ্য নিবন্ধ বিষয়শ্রেণী:এইচঅডিও মাইক্রোবিন্যাসসহ নিবন্ধ বিষয়শ্রেণী:১৯৪৬-এ প্রতিষ্ঠিত বিষয়শ্রেণী:১৯৪৬-এর বক্তৃতা বিষয়শ্রেণী:জনসংস্কৃতিতে স্নায়ুযুদ্ধ বিষয়শ্রেণী:১৯৪৬-এ আন্তর্জাতিক সম্পর্ক বিষয়শ্রেণী:পূর্ব রাষ্ট্রজোট বিষয়শ্রেণী:উইনস্টন চার্চিলের বক্তৃতা বিষয়শ্রেণী:স্নায়ুযুদ্ধকালীন বক্তৃতা বিষয়শ্রেণী:স্নায়ুযুদ্ধ পরিভাষা বিষয়শ্রেণী:১৯৪০-এর দশকে সৃষ্ট নতুন শব্দ বা শব্দগুচ্ছ